[{"text_idx": "#000001", "text": "Ers i Gymru gyrraedd rowndiau terfynol Cwpan y Byd yn 1958, mae'r ti\u0302m cenedlaethol wedi dod yn agos at wneud eu marc ar y byd pe\u0302l-droed rhyngwladol sawl tro. Mewn cyfres o erthyglau, bydd Cymru Fyw yn edrych yn o\u0302l ar rai o'r adegau cyffrous orffennodd mewn siom wrth i Gymru foddi wrth ymyl y lan."}, {"text_idx": "#000004", "text": "Yn rowndiau rhagbrofol Cwpan y Byd 1982, fe gafodd Cymru ddechrau gwych i'r ymgyrch."}, {"text_idx": "#000005", "text": "Daeth pedair buddugoliaeth yn y pedair ge\u0302m gyntaf yn erbyn Gwlad yr Ia\u0302, Twrci (ddwywaith) a Tsiecoslofacia, a phan gafodd Cymru ge\u0302m gyfartal yn erbyn y ffefrynnau Yr Undeb Sofietaidd yn y ge\u0302m nesaf, roedd y gobeithion i gyrraedd y rowndiau terfynol yn Sbaen yn uchel."}, {"text_idx": "#000006", "text": "Fe gollon nhw'r nesaf oddi cartref yn erbyn Tsiecoslofacia, ond fe fyddai un fuddugoliaeth o'r ddwy ge\u0302m oedd yn weddill wedi bod yn ddigon."}, {"text_idx": "#000007", "text": "Y ge\u0302m nesaf oedd Gwlad yr Ia\u0302, ac roedd y ge\u0302m i'w chynnal ar Y Vetch yn Abertawe - cae lle'r oedd gan Gymru record ardderchog yn y gorffennol."}, {"text_idx": "#000009", "text": "Disgrifiad o\u2019r llun, Roedd Cymru wedi rheoli'r hanner cyntaf yn llwyr"}, {"text_idx": "#000010", "text": "Roedd Alan Curtis, sydd bellach yn rhan o di\u0302m hyfforddi clwb pe\u0302l-droed Abertawe, yn chwarae i Gymru y noson honno."}, {"text_idx": "#000011", "text": "\"Fe ddechreuon ni'r ge\u0302m yn wych,\" meddai. \"Fe gafodd Robbie (James) y go\u0302l gyntaf ac roedden ni'n chwarae'n dda iawn, iawn."}, {"text_idx": "#000014", "text": "Fe ddiffoddwyd y llifoleuadau ar y Vetch, ac mae'n ddigwyddiad sy'n embaras i be\u0302l-droed Cymru hyd heddiw."}, {"text_idx": "#000015", "text": "Disgrifiad o\u2019r llun, Roedd Alan Curtis yn un o nifer o di\u0302m Abertawe oedd yn chwarae dros Gymru ar y pryd"}, {"text_idx": "#000016", "text": "Gyda'r cae mewn tywyllwch bu'n rhaid i'r ddau di\u0302m adael y cae am gyfnod o ryw 40 munud, ac mae Alan Curtis yn cofio beth ddigwyddodd wedyn."}, {"text_idx": "#000017", "text": "\"Fe ddaeth pawb no\u0302l i'r cae i chwarae'r munud oedd yn weddill o'r hanner cyntaf, ac wedyn dyma ni'n gorfod troi rownd a chwarae'r ail hanner yn syth."}, {"text_idx": "#000018", "text": "\"Roedden ni wedi colli'r holl fomentwm, ac fe wnaethon nhw beth oedden ni wedi gwneud iddyn nhw yn yr hanner cyntaf."}, {"text_idx": "#000019", "text": "\"Fe sgorion nhw'n syth bron (i'w gwneud hi'n 1-1). Wedyn fe ges i go\u0302l i'w gwneud hi'n 2-1 i ni, ond fe gafon nhw un arall, ac yn y diwedd roedden ni'n lwcus i beidio colli."}, {"text_idx": "#000020", "text": "\"Mae'n hawdd dweud wrth edrych yn o\u0302l, ond roedd ti\u0302m ymosodol iawn ganddo ni ar y noson er y ffaith y byddai ennill 1-0 wedi bod yn ddigon. Efallai bod hynny'n gamgymeriad.\""}, {"text_idx": "#000021", "text": "Roedd un cyfle arall gan Gymru wrth deithio i herio'r Undeb Sofietaidd yn eu ge\u0302m olaf, ond roedd y cyfle gorau wedi mynd."}, {"text_idx": "#000022", "text": "Mewn awyrgylch anodd yn Tbilisi (sydd bellach yn rhan o Georgia wrth gwrs) fe gollodd Cymru o 3-0, a phan gafodd Yr Undeb Sofietaidd a Tsiecoslofacia ge\u0302m gyfartal yn yr ornest olaf yn y grw\u0302p, dyna'r ddau aeth ymlaen i Gwpan y Byd gyda Chymru'n colli allan ar wahaniaeth goliau yn unig."}, {"text_idx": "#000024", "text": "Fel y dywed Alan Curtis: \"Roedd controversy yn ein dilyn ni i bobman yn y blynyddoedd yna. Ro'n i'n rhan o'r garfan pan oedd digwyddiad Joe Jordan yn Anfield yn 1977."}, {"text_idx": "#000027", "text": "Prif StraeonCymru i gael dau borthladd rhydd gwerth \u00a326m yr unPublished4 awr yn o\u0302lPryder am safle gwyliau drws nesaf i hosbis Ty\u0302 HafanPublished7 awr yn o\u0302lCreu bocsys cofio Cymraeg ar o\u0302l colli babanPublished21 awr yn o\u0302l"}, {"text_idx": "#000028", "text": "Cymru i gael dau borthladd rhydd gwerth \u00a326m yr un"}, {"text_idx": "#000031", "text": "CylchgrawnBle nesa' i di\u0302m rygbi Cymru?Y Pafiliwn: O 8,000 o seddi i heddiw5 cornel o Gymru ar ochr arall y ffinCarchar yn 'agoriad llygad i anghyfiawnder'Ateb y Galw: Yr athro Jerry HunterY stori tu o\u0302l i Ca\u0302n i MamCwis: Cysylltiadau Cymru a FfraincFideo: Rhyddhau hanner miliwn o glipiau archifPum munud gyda'r actores Nia Gandhi"}, {"text_idx": "#000032", "text": "Ble nesa' i di\u0302m rygbi Cymru?"}, {"text_idx": "#000038", "text": "Cwis: Cysylltiadau Cymru a Ffrainc"}]